text: [{"text_idx": "#000001", "text": "Danir vilja hava meira havvindorku"}, {"text_idx": "#000002", "text": "Sto\u0301r undirt\u00f8ka i\u0301 Fo\u0301lkatingum fyri at menna vindorkuna enn meira"}, {"text_idx": "#000003", "text": "Danmark man teljast millum tey av heimsins londum, sum ra\u00f0festir orku fra\u0301 havvindmyllum ovast i\u0301 gr\u00f8na skiftinum. Og haraftrat liggur Danmark eisini a\u0301 odda, ta\u0301 talan er um at framlei\u00f0a vindmyllur. Nu\u0301 hevur ein sto\u0301rur meiriluti i\u0301 Fo\u0301lkatinginum so tiki\u00f0 enn eitt stig, sum skal sta\u00f0festa donsku lei\u00f0arast\u00f8\u00f0una a\u0301 vindorku\u00f8kinum."}, {"text_idx": "#000004", "text": "Fleiri av flokkunum i\u0301 fo\u0301lkatinginum eru samdir um at menna vindorkuna til havs innan 2031 vi\u00f0 tveimum gigawattum. Ta\u00f0 svarar til elorkuny\u0301tsluna hja\u0301 tveimum mio\u0301. hu\u0301sarhaldum. Samti\u0301\u00f0is ver\u00f0ur arbeitt vi\u00f0 at vi\u0301\u00f0ka avtaluna vi\u00f0 einum einum gigawatti. Vi\u00f0 hesi gongdini vil Danmark tryggja, at CO2 u\u0301tla\u0301ti\u00f0 i\u0301 2030 ver\u00f0ur 70% l\u00e6gri enn i\u0301 1990 skrivar Ritzau samb\u00e6rt heimasi\u0301\u00f0uni Energy Watch."}, {"text_idx": "#000005", "text": "Flokkarnir aftanfyri avtaluna eru Sosialdemokratarnir, SF, Radikali flokkurin, Eindarlistin, Alternativi\u00f0 og Kristindemokratarnir. Ein ors\u00f8kin til at hetta letur seg gera er skjo\u0301ta t\u00f8kniliga menningin a\u0301 vindorku\u00f8kinum og eisini a\u0301 markna\u00f0inum."}, {"text_idx": "#000006", "text": "Herfyri var\u00f0 lutakast um, hv\u00f8r skuldi fa\u0301a arbei\u00f0i\u00f0 at menna st\u00f8rstu vindorku\u00e6tlanina i\u0301 Danmark nakranti\u0301\u00f0, Thor havvindmylnulundina. Ty\u0301ska fyrit\u00f8kan RWE var tann hepna at vinna lutakasti\u00f0 framum fleiri danskar fyrit\u00f8kur. Hetta er fyrstu fer\u00f0, at ein sli\u0301k verk\u00e6tlan fer av bokkastokki uttan, at danski staturin er partur av henni. Vanliga skal staturin rinda orkufel\u00f8gunum fyri at fa\u0301a gr\u00f8nan streym, nu\u0301 gongur ta\u00f0 \u00f8vugta vegin, privatu fel\u00f8gini koma nu\u0301 at rinda statinum pengar"}, {"text_idx": "#000007", "text": "Danmark hevur annars sum ta\u00f0 fyrsta landi\u00f0 gj\u00f8rt av at menna tv\u00e6r orkuoyggjar, sum skulu framlei\u00f0a havvind."}, {"text_idx": "#000012", "text": "Helvtin av orkuni fra\u0301 vindmyllulundum fer til spillis"}, {"text_idx": "#000014", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000015", "text": "Russland sendir oljutangaskip nor\u00f0ur um Sibiria"}, {"text_idx": "#000016", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000021", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}, {"text_idx": "#000022", "text": "Fyristing tel. 20 80 80 [email protected]"}]